11. ΑΝΑΓΚ. ΝΟΜΟΣ υπ’ αριθ. 2794 της 17/20 Φεβρ. 1941 (ΦΕΚ Α΄ 47) Περί τροποποιήσεως και συμπληρώσεως διατάξεων του από 5/8/40 Β.Δ/τος «περί καθορισμού οδοιπορικών εξόδων και αποζημιώσεων στρατιωτικών εν καιρώ επιστρατεύσεως ή πολέμου». Άρθρ.1.-1.(Αντικαθίσταται η παρ. 2 του άρθρ. 5 του από 5/14 Αυγ. 1940 Β.Δ/τος περί καθορισμού οδοιπορικών εξόδων και αποζημιώσεων στρατιωτικών εν καιρώ επιστρατεύσεως ή πολέμου). 2.Η παρ. 5 του άρθρ. 5 του αυτού ως άνω Β.Δ/τος καταργείται. Άρθρ.2.-(Εις το τέλος της παρ. 1 του άρθρ. 8 του ανωτέρω Β.Δ/τος προστίθεται παράγραφος). Άρθρ.3.-Αξιωματικοί εν γένει μόνιμοι και έφεδροι μετακινούμενοι συνεπεία αναρρωτικής αδείας χορηγουμένης κατά την πολεμικήν περίοδον λόγω τραυμάτων ή ασθενειών αποτόκων των κακουχιών του πολέμου, δικαιούνται των υπό του Α.Ν. 676/1937 προβλεπομένων δια την περίπτωσιν εκτελέσεως υπηρεσίας οδοιπορικών εξόδων και αποζημιώσεων δια τας ημέρας μεταβάσεως εις τον τόπον προορισμού των και τοιούτων επιστροφής μέχρι της έδρας των Μονάδων των. Η ισχύς του παρόντος άρχεται από 28 Οκτ. 1940, αφ’ ης η Χώρα ετέθη εις εμπόλεμον κατάστασιν. 